section_heading: Životopis
paragraph_text: Rodio se je 1775. godine. Sve nauke završio je u rodnom Hvaru, privatno. Učili su ga generalni i kaptolski vikar hvarske biskupije Marko Dobrošić, čovjek od povjerenja biskupa Ivana Dominika Stratika te dominikanac Dominik Rosignoli koji mu je predavao filozofiju. Pravo je naučio kod dr Jurja Bučića, odvjetnika u Hvaru. Ivan Krstitelj je studirao na Pravnom fakultetu na padovskom sveučilištu. Studij je upisao 1793. godine. Doktorirao je građansko i crkveno pravo. Brzo je došao do naslova doktorata, sa samo 18-ak godina, jer je studij bio samo formalnost, jer je dobre osnove stekao ranije.